बीनू के गांव में पीने का पानी 7 किलोमीटर दूर पाइपलाइन से आता है जो चेल्लूसैंण गांव से आती है । राजनीति का शिकार होने की वजह से गांव आने का रास्ता बीस साल से अटका पडा है । लोगो के पास मुख्य जरिया केवल पशुपालन ही रह गया है । खेती में इस बार आठ महीने से पानी नही बरसा तो खेती भी नष्ट हो गयी । दूसरी कमी ये है कि गांव में लोग बहुत कम रह गये हैं । युवा तो ज्यादातर नौकरी करने या पढने के लिये कोटद्धार या रिषीकेश जा रहे हैं या फिर दिल्ली की ओर भाग रहे है। । गांव तो तभी आबाद रह सकता है जब गांव में लोग हों । इस बार जब हम गये तो गांव में सब्जियो की भी बहुत किल्लत थी ।